INTELLIGENCE INFO 


ISSN 2821 - 8159, ISSN — L 2821 — 8159, Volumul 1, Numărul 2, Decembrie 2022 


Consideraţii privind educaţia şi formarea analiștilor de 
intelligence într-o lume în continuă schimbare 


Conf. univ. dr. Alba Iulia Catrinel Popescu, Col. (r.) dr. Tiberiu Tănase 


Pentru a cita acest articol: Popescu, Alba Iulia Catrinel şi Tănase, Tiberiu (2022), Consideraţii 
privind educaţia şi formarea analiştilor de intelligence într-o lume în continuă schimbare, 
Intelligence Info, 1:2, 23-35, https://www.intelligenceinfo.org/consideratii-privind-educatia-si- 


formarea-analistilor-de-intelligence-intr-o-lume-in-continua-schimbare/ 


Publicat online: 09.09.2022 


ABONARE 


O 2022 Alba Iulia Catrinel Popescu și Tiberiu Tănase. Responsabilitatea conținutului, 


interpretărilor şi opiniilor exprimate revine exclusiv autorilor. 


INTELLIGENCE INFO 


Consideraţii privind educaţia şi formarea analiștilor de 
intelligence într-o lume în continuă schimbare 


Conf. univ. dr. Alba Iulia Catrinel Popescu, Col. (r.) dr. Tiberiu Tănase 


Rezumat 


În prezent, în România, ca şi în toate celelalte state euro-atlantice și în cadrul 
organizaţiilor internaționale din care facem parte (NATO de exemplu), există o cerere 
puternică de analiști de informaţii „bine pregătiți”. Pentru a funcționa într-un mod eficient, 
structurile de informaţii au nevoie de analiști de informaţii eficienți, sau cu alte cuvinte, de 
analişti de informaţii bine pregătiți. Acesta este cazul comunității noastre naționale de 
informații, precum și al componentelor şi structurilor sale. Necesitatea şi importanța 
proiectului este în consecinţă înrădăcinată în nevoia de analiști bine pregătiți şi în misiunea 
lor centrală în domeniul informaţiilor, şi anume crearea de produse (informaţii de 
securitate) care să poată prezenta o înţelegere corectă și exactă a diferitelor procese, 
evenimente. şi fenomene pentru factorii de decizie. Selecţia celor vizaţi pentru a fi pregătiţi 
necesită alcătuirea inițială a profilului unui analist de informaţii, selecția însăşi necesitând 
orientarea către un profil psihologic compatibil cu misiunea pe care acesta va trebui să o 
îndeplinească și care posedă un nivel minim de analitică. abilităţile necesare, celelalte 
aspecte referitoare la instruirea analistului vor fi implementate într-un program numit 


pentru educaţia și formarea analiştilor de informaţii. 


Cuvinte cheie: organizații internaţionale, Comunitatea Naţională de Informaţii, 
formarea analiştilor, profilul analistului de informaţii, instruirea analistului, intelligence, 

Abstract 


Nowadays in Romania, as well as in all the other Euro-Atlantic states and within 
the international organizations that we are part of as well (NATO for example), there is a 


strong demand for “well-trained” intelligence analysts. In order to function in an efficient 

matter, intelligence structures need efficient intelligence analysts, or in other words, well- 
trained intelligence analysts. This is the case for our National Intelligence Community, as 
well as for its components and structures. The necessity and importance of the project is 
consequently rooted in the need for well-trained analysts and in their central mission within 
the intelligence domain, namely 7he creation of products (security information) that can 
portray a correct and exact understanding of different processes, events and phenomena 
for policy-makers. The selection of those targeted to be prepared requires the initial 
composition of an intelligence analyst's profile, the selection itself reguiring the 
orientation towards a psychological profile that is compatible with the mission that he or 
she will have to meet and that possesses a minimal level of analytic abilities required, the 
other aspects referring to the analyst's  instruction will be implemented in a program 


called for education and the training of intelligence analysts. 

training, analyst, research program, project, structure 


INTELLIGENCE INFO, Vol. 1, Nr. 2, Decembrie 2022, pp. 23-35 

ISSN 2821 - 8159, ISSN — L 2821 - 8159 

URL: https://www.intelligenceinfo.org/consideratii-privind-educatia-si-formarea- 
analistilor-de-intelligence-intr-o-lume-in-continua-schimbare/ 

O 2022 Alba Iulia Catrinel Popescu și Tiberiu Tănase. Responsabilitatea conţinutului, 
interpretărilor şi opiniilor exprimate revine exclusiv autorilor. 


INTELLIGENCE INFO 


Motto: Analiştii de intelligence reprezintă pentru arhitectura de informaţii ceea ce 


medicii constituie pentru sistemul de sănătate!. 


Consideraţii generale 


Transformarea lumii din secolul XXI - dezvoltarea unei tehnologii avansate, 
apariţia unor noi state, formele diversificate ale războiului — se regăseşte şi în lumea 
informaţiilor. Nevoia de informaţii referitoare la toate aspectele societăţii, inclusiv la 
sistemele sofisticate de arme, a contribuit la transformarea culegerii de informaţii, care 
necesită atât tehnică avansată pentru culegerea datelor, cât şi indivizi cu pregătire 
superioară în ştiinţele sociale şi naturale, precum şi în domenii mai puţin comune, ca de 
exemplu cel al interpretării fotografilor. 

În acest context, a devenit, astfel, necesară redefinirea rolului, importanţei şi 
statutului serviciilor de informaţii, a relaţiilor dintre agențiile/serviciile de intelligence şi 
organismele de supraveghere şi control, precum şi media. 

Sunt unanim recunoscute necesitatea şi importanţa obținerii în timp util a unor 
informaţii politice şi militare, care să permită apărarea intereselor naţionale, ca şi a unor 
analize bazate pe fapte reale privind unele acţiuni şi evenimente care vor avea loc în viitor 
sau acţiuni economico-tehnologice şi industriale care urmează a fi iniţiate de unele guverne 
şi mari întreprinderi sau trusturi. În lumea contemporană, nici cele mai sărace state nu-şi 
pot permite să se lipsească de datele şi analizele oferite de serviciile de informaţii. Nevoia 
de informaţii este cu atât mai mare cu cât ele trebuie să suplinească inferioritatea manifesta 
în alte planuri. 

Într-o societate democratică modernă, dezvoltarea socială, în general, şi activitatea 
decizională în special, atât la nivel macro, cât şi la nivel micro, impun o bază informaţională 
caracterizată prin veridicitate, actualitate, oportunitate, relevanţă, disponibilitate şi acces, 
precizie, utilizabilitate şi procesabilitate, rezistenţă la factorii distructivi, mobilitate sau 


transferabilitate şi, în final, dar nu în ultimul rând, siguranţă şi stabilitate. 


| Idee preluată din raportul intitulat National Intelligence Council Project - The Future of 
Intelligence Analysis, Volume I, Center for International and Security Studies University of Maryland, 
10.03.2006., https://cissm.umd.edu/sites/default/files/2019-08/future_intel_analysis_final_reportI.pdf, 
accesat la data de 01.01.2016. 

Cu cât nivelul managerial al deciziei este mai înalt, cu atât nevoia de fond 
informaţional este mai acută, atât sub raport cantitativ, cât şi calitativ. Activitatea 
serviciilor de informaţii, care dispun de mijloace tehnice proprii, trebuie să dezvolte un 
cadru conceptual special, să evidenţieze raporturile logice dintre diversele componente ale 
sistemului analizat, să fixeze anumite axiome, să avanseze ipoteze de lucru, raționamente 
teoretice (uneori extrem de rafinate şi complexe), pentru ca în final, pe baza unei analize 
aprofundate, să ajungă la „instalarea unui dispozitiv de prelucrare a informaţiei”, în vederea 
transmiterii ei instanţelor abilitate să o utilizeze?. 

De asemenea, aceste servicii şi agenţii trebuie să ţintească împreună crearea unor 
„comunităţi de practică”, a unor grupuri de practică analitică, incluzând forumuri pentru 
dezbaterea metodelor şi pentru rezolvări de probleme. Acest tip de comunități ar urma să 
fie conectate cu o arhivă centrală pentru lecţii învăţate bazate pe analiza post acţiune şi pe 
numeroase revizuiri formale ale produselor de intelligence strategic. Din aceste revizuiri 
ar trebui să rezulte lecţii atât pentru analiştii individuali, cât şi pentru echipe, cu 
evidenţierea atentă a cauzelor erorilor şi eşecurilor. 

Dezvoltarea unei culturi analitice unitare constituie un pas important în asigurarea 
capacității de a face faţă cu succes provocărilor viitorului, caracterizată prin dorința de a 
gândi „în afara tiparului” („outside the box”). 

Un astfel de obiectiv poate fi atins prin profesionalizarea comunității analitice. 
Apartenența la aceeaşi profesie este esenţială pentru analişti ca să îşi păstreze capacitatea 


actuală de a realiza analize competitive. 


Formarea şi pregătirea analistului din intelligence - calităţile şi limitele unui bun 
analist 


În anul 2006 a fost publicat raportul de cercetare coordonat de William J]. Lahneman 


şi intitulat The Future of Intelligence Analysis” - Viitorul analizei de intelligence. Devenit 


> Alexandru Barbăsură, Colonel (r.), Rolul şi importanţa serviciilor de informaţii, în Revista 
“Perspective ale securităţii şi apărării în Europa”, Sesiunea anuală de comunicări ştiinţifice cu participare 
internaţională, 19-20 noiembrie 2009, Bucureşti, Volumul 3. 


3 National Intelligence Council Project - The Future of Intelligence Analysis, Volume I, Center for 
International and Security Studies University of Maryland, 10.03.2006., 
https://cissm.umd.edu/sites/default/files/2019-08/future_intel_analysis_final_reportI.pdf, accesat la data de 
01.01.2016. 

de referenţă în domeniu, raportul afirmă că pregătirea unui analist de informaţii trebuie 
centrată pe o educaţie solidă în relații internaţionale, ştiinţe politice, istorie, economie, 
literatură, jurnalism, ştiinţă, istoria artei sau alte discipline în ştiinţe umaniste. 

Formarea şi pregătirea unui analist de intelligence porneşte de la  cafitățile 
personale şi de la competențele dobândite în cursul pregătirii individuale. In acest sens 
există un anumit model (profil psihologic) al analistului. Acesta reprezintă atât punctul 
de pornire, cât şi şi baza pe care se sprijină toate celelalte calităţi necesare unui analist. 

Dintre calităţile necesare unui bun analist menţionate în raportul de cercetare 
amintit, menţionăm: 

e gândire critică şi cauzativă; 

e capacitatea de selecţie a detaliilor semnificative; 

e capacitatea dea identifica elemente implicite şi abilitatea de a construi scenarii 
diverse; 

e  ungrad elevatde cultură generală, care să îi permită contextualitatea problematicii 
tratate; 

e bună înţelegere a comportamentului actorilor internaționali, care trebuie să 
pornească de la cunoaşterea culturii şi civilizaţiei acestora (a religiei, a codului de 


comportament social, a aspirațiilor istorice şi economice, a mentalului colectiv). 
Luând în considerare multitudinea de însuşiri, calităţi şi deprinderi pe care trebuie 


să le dovedească un bun analist, este evident că procesul de recrutare este unul dificil. De 
aceea, agenţiile / serviciile de intelligence se orientează spre recrutarea de analişti al căror 
profil psihologic este compatibil cu misiunea pe care o au de îndeplinit şi care posedă un 
nivel minim acceptat al deprinderilor analitice necesare, celelalte aspecte referitoare la 
instruirea analiştilor urmând a se desfăşura în primii ani de activitate în cadrul organizaţiei. 

În opinia autorilor raportului amintit anterior, dintre abilităţile pe care trebuie să şi 
le însuşească analistul, pe primul loc se află formarea gândirii critice. De asemenea, se 
pune accent şi pe cunoaşterea limbilor străine, (cu precădere a limbii engleze)“, precum şi 
pe dezvoltarea abilităților în domeniul tehnologiei informaţiei . 


In acest sens, două argumente pledează în favoarea utilizării tehnologiei informaţiei pentru 


eficientizarea campaniilor de reorganizare şi de recrutare, aflate în desfăşurare. 


4 Din acest punct de vedere, trebuie spus că limba engleză reprezintă mai degrabă un instrument de 
lucru decât o limbă străină (vezi, general-locotenent (r) Sergiu Medar (coordonator), Informațiile militare 


în contextul de securitate actual, Editura CTEA, Bucureşti, 2006. 

Primul este că analiştii de informaţii utilizează instrumente de analiză computerizate, care 
le uşurează activităţile de rutină. Din păcate, acestea sunt limitate, deocamdată, la programe de 
poştă electronică (e-mail), mesagerie rapidă, spaţii comune de aplicaţii, soft-uri de editare texte şi 
prezentare grafică — o tehnologie similară cu cea a agenţiilor de ştiri. Această potrivire nu este 
întâmplătoare; cum s-a arătat, analiştii de informaţii îşi petrec majoritatea timpului elaborând 
documente de raportare şi informare curentă. Totuşi, utilizarea pe scară largă a noilor tehnologii 
informaţionale de către analişti a creat condiții pentru introducerea cu succes, cu pregătirea şi 
stimulentele adecvate, a aplicaţiilor software specializate, care pot ajuta analiştii să emită avertizări 
prompte şi oportune sau să proiecteze evoluţia predictibilă a amenințărilor viitoare. 

Un alt argument care susţine beneficiile noii tehnologii informaţionale apare din faptul că 


zona de recrutare se adresează celei mai computerizate generaţii din istorie”. 


Limite în pregătirea individuală din ciclurile preuniversitare şi universitar 


Analistul în intelligence şi, în special, analistul începător se confruntă cu probleme 
şi riscuri de diferite naturi. 
Aceste probleme sunt generate, în esenţă, de : 


e  incongruenţa dintre cerere şi oferta de produce de informaţii; 
e propriile limitări; 
e multitudinea canalelor informative şi imposibilitatea controlării acestora. 

Cu toate că analistul începător este o persoană cu un nivel ridicat de cultură 
generală, el este, în general, insuficient echipat din punct de vedere metodologic pentru a 
face faţă solicitărilor analitice complexe pe care le pun noile provocări, în special cele de 
natură asimetrică. Această situaţie este rezultatul unei influenţe din partea unor factori 


sociali şi pedagogici. Studiul limbilor străine, de exemplu, în special la nivel avansat, 


permite un anumit grad de înţelegere a culturilor care îşi găsesc expresia în limbile învăţate. 


5 Tehnologia informaţională şi media digitală sunt prezente şi se extind în cultură şi societate, acolo unde 
alte metode şi aşteptări tradiționale în domeniul educaţional rămân în umbră. Noilor recruți ai serviciilor de 
informaţii, educați prin intermediul căutării pe web într-un univers hipertextual, nu le va fi teamă să folosească 
soluţii software avansate, în cadrul mediului profesional. Cf. Thinking straight and taking straight. Problems of 
Intelligence Analysis (Să gândim şi să acționăm direct: probleme referitoare la analiza informaţiilor) 


publicat în periodicul „Survival”, vol. 48, nr. 1 (Spring 2006), pag. 35-60). 

Limitările proprii ale analistului din informaţii sunt, de fapt, vulnerabilități în 


pregătirea individuală din ciclurile preuniversitare şi universitar şi ele sunt legate de: 


lipsa unei gândiri critice — gândirea critică se referă la acele activităţi mentale 
clare, precise şi care au un scop final; ele sunt asociate cu rezolvarea problemelor 
complexe ale lumii de azi, generarea de soluţii multiple (şi creative) la aceste 
probleme, sintetizarea şi integrarea informaţiilor, realizarea distincţiilor între fapte 
Şi opinii, evaluarea rezultatelor potenţiale, dar se poate referi şi la procesul de 
evaluare a gândirii cuiva; 
lipsa capacităţii de înţelegere a naturii diferitelor tipuri de corelaţii (de exemplu, 
cauza şi corelaţia sunt lucruri diferite); variabilele ascunse nu sunt întotdeauna uşor 
de identificat; 
insuficienta dezvoltare a capacităţii de recunoaştere a gradului de 
reprezentativitate pentru un anumit caz. Din acest motiv, analistul întâmpină 
dificultăţi în recunoaşterea unei informaţii semnificative atunci când o întâlneşte, 
nu reuşeşte să evalueze corect punctele tari şi pe cele slabe ale acesteia şi nu poate 
discerne dacă o aserţiune este bazată pe argumente solide sau pe fapte a căror 
legătură este numai aparentă; 
analistul de informaţii trebuie să facă o distincție clară între evidenţele directe 
(imagini obținute prin sateliți, interceptări electronice) şi dovezile obţinute prin 
mărturii ale unor persoane. În problemele complexe (spinoase), analistul trebuie 
să precizeze nivelul său de încredere faţă de evaluările făcute. Atunci când tratează 
aspecte incerte sau lucrează cu date incomplete (aşa cum se întâmplă adesea, în 
activitatea de informaţii), analistul trebuie să expună clar presupunerile care i-au 
permis să meargă dincolo de aspectele evidente, spre chestiuni care necesită 
estimări sau interpretări. De aceea, analistul trebuie să-şi pună permanent întrebarea 
„dar dacă? “ şi să analizeze dacă faptele pe care le prezintă îi susțin argumentele 
şi dacă îi facilitează înţelegerea. 

Mediul de provenienţă a informaţiilor care fac obiectul activităţii analistului de 


intelligence este unul aparte - internet, ambasade, teatre de operaţii, mediul de afaceri, 


mediul universitar, centre de cercetare etc, prin schimburi de opinii, interceptarea 


convorbirilor telefonice, imagini obținute prin satelit etc — iar, analistul are un control 


limitat sau inexistent asupra acestui mediu. Sunt situaţii când analistul fie că nu dispune 


de informaţii suficiente referitoare la un anumit aspect, fie că operează cu informaţii „la 


mâna a doua“. În aceste cazuri, analistul trebuie să îşi ajusteze nivelul de încredere în 


judecăţile pe care le emite. Toate aceste vulnerabilităţi creează dificultăţi în separarea 


concluziilor de presupuneri. 

Despre unele preocupări ale Comunităţii de Intelligence ale SUA (CI) pentru 
educarea si formarea analiștilor 


În prezent, universităţile americane oferă formate educaţionale alternative, în plus 
faţă de nivelul tradițional. De exemplu, anumite universități oferă programe de calificare, 
care permit analiştilor de nivel mediu să obțină o pregătire la nivel de licenţă pe teme de 
interes. Universitățile oferă, de asemenea, programe executive de pregătire, construite 
pentru a răspunde nevoilor CI. Aceste programe pot aduce o contribuţie valoroasă la 
educaţia şi pregătirea analiştilor. 

Dincolo de rolul direct în îmbunătățirea activității analitice, prin creşterea 
capacităţii analitice, activităţile de educaţie şi formare ar trebui să reprezinte mecanismul 
predominant pentru profesionalizarea forței de muncă analitice şi pentru dezvoltarea unei 
culturi comune privind CI. 

Sistemul de Universităţi pentru Intelligence Naţional (NIUS) reprezintă un 
mecanism ideal de coordonare a activităţilor de educaţie şi pregătire în cadrul CI pentru 
realizarea tuturor acestor obiective. În desfăşurarea procesului, utilizarea unui astfel de 
sistem sub autoritatea CI a micşorat şi raţionalizat ofertele largi de pregătire şi educaţie în 
cadrul CI. NIUS combină programele CI cu ofertele convenabile ale universităților pentru 
a maximiza beneficiul pentru CI. De asemenea, NIUS are şi funcția de cercetare şi 
reprezintă probabil cea mai bună organizaţie pentru a coordona lecţiile importante deprinse 
în cadrul CI. 

În acest sens, se argumentează că formarea şi educaţia comune ale analistului în 
cadrul Sistemului Universitar de Intelligence Informaţii Naţional reprezintă o condiţie 
necesară pentru dezvoltarea unor caracteristici ale profesiei de analist de intelligence. De 
exemplu, în armată, personalul nu poate ajunge la următorul grad dacă nu a trecut de testele 
corespunzătoare şi programele de instrucție. Pregătirea şi procesul de evaluare trebuie 
făcute pe tot parcursul carierei unui analist. Fiecare nivel trebuie să fie mai competitiv, 
astfel încât doar cei mai buni să ajungă în poziţiile de conducere. Luând în considerare 
toate aceste precizări, una dintre principalele recomandări ale proiectului de cercetare 


coordonat de William J. Lahneman face referire la îmbunătăţirea educaţiei şi pregătirea în 

cadrul CI pentru creşterea calităţii analizelor, profesionalizarea forței de muncă şi 


consolidarea unei culturi comune la nivelul CI. 


Pentru atingerea acestui obiectiv, autorii proiectului fac mai multe propuneri 


privind: 


l. 


Utilizarea Sistemului Universitar de Informaţii Naţionale pentru coordonarea tuturor 
programelor de educaţie şi formare din cadrul CI, inclusiv programele specifice 
structurilor de informaţii. În acest fel, o organizaţie aflată sub controlul direct al 
Directorului Comunităţii Naţionale de Intelligence DNIC va şti care activităţi educaţionale 
şi de formare sunt disponibile în cadrul CI. NIUS ar trebui să dezvolte şi să coordoneze 
programe de educaţie şi cultură specifice CI oferite de universităţi. 

Solicitarea unei pregătiri comune. Realizarea cât mai multor programe de educaţie şi 
pregătire în cadrul CI. Acest lucru va spori colaborarea şi va consolida cultura comună CI. 
Programele care rămân sub controlul agenţiilor individuale ar trebui deschise analiştilor 
din alte agenții, dacă ei pot profita de pe urma acelei pregătiri. Cu toate acestea, se atrage 
atenţia că, dacă pregătirea comună este aplicată, ea trebuie să fie interesantă şi relevantă. 
Trebuie să fie suficient de robustă pentru a furniza un „coş de piață” al ofertelor care permit 
analiştilor să se înscrie la cursurile care le convin cel mai mult. 

Iniţierea unei „tabere de recruți ” comune pentru toţi analiştii din cadrul CI, în primele 6 
luni de la angajare. Temele pregătirii ar trebui să includă etica şi noţiuni de comerţ. Un 
astfel de curs ar ajuta la acumularea unor convingeri şi culturi comune de către toţi analiştii 
din cadrul CI. Programul de Absolvire CIA, la care iau parte toţi analiştii noi din CIA poate 
servi ca model pentru o astfel de tabără pentru recruţii din CI. 

Utilizarea noilor formate pentru pregătire şi educaţie care sunt disponibile atât în 
universitate, cât şi în cadrul CI. Acestea includ programe de certificate şi oferte 
educaţionale suplimentare, precum şi specializări în Analiza Informaţiilor ca parte a unor 
programe de master la universităţile care oferă certificate de master în Politici Publice. 
Dezvoltarea unui program continuu coordonat de educaţie şi pregătire atât pentru şefi, 
cât şi pentru simplii analişti, astfel încât educația şi formarea să devină o caracteristică 
periodică standard a carierelor analiştilor. Acest lucru va permite o actualizare a 
abilităților analiştilor şi îi va pregăti pentru funcţii de conducere, dar şi o rememorare a 
viziunii şi obiectivelor, de care cu toţii trebuie să fie conştienţi ca membri ai CI. 

Una din condiţiile promovării analiştilor şi a managerilor ar trebui să fie îndeplinirea unor 
programe obligatorii educaţionale şi de formare. 

Instituirea unor cerinţe educaţionale continue în rândul comunităţii analitice. De exemplu, 
anumite profesii solicită câteva ore de pregătire continuă pe an. Universitățile pot asigura 
cursuri universitare şi post-universitare create special pentru acest scop, aşa cum se 
procedează prin cursurile de scurtă durată oferite de agenţiile CI. Cerinţele educaționale 
continue de la nivelul CI reprezintă o excelentă completare a exigenţelor de formare şi 
educaţie comune. 

Dezvoltarea unui program de „ofiţer în rezidenţă ” la nivelul CI bazat pe acelaşi tip de 
program din cadrul Agenţiei Centrale de Informaţii CIA, care plasează ofițeri CIA ca 
profesori externi (visiting professor) la universităţi civile sau militare. Acest program va 
ajuta la identificarea unor posibili analişti cât se poate de repede şi va orienta pregătirea lor 
educaţională pentru a intra în rândul forţei de muncă analitice. 


$ Director of National Intelligence. 

9. Studierea posibilității de a utiliza profesori universitari ca cercetători în rezidenţă la 
agenţiile din cadrul CI. Acest program poate funcţiona bine în special în contextul 
Sistemului Universitar de Informaţii Naţionale. 

10. Calibrarea forței de muncă a analiştilor astfel încât să permită unui procent din numărul 
analiştilor să se angajeze în activităţi de formare şi educaţie fără a cauza o criză a forţei 
de muncă a analiștilor. 

11. Având în vedere că analiştii nou angajaţi trebuie să aştepte un timp pentru a primi 
certificatele de securitate, CI ar trebui să utilizeze această perioadă în mod constructiv 
pentru o pregătire inițială neclasificată. 

12. Extinderea Programului Centrelor Academice de Excelenţă ale Comunităţii de Informaţii. 


Unele priorităţi şi perspective in educaţia şi formarea analiştilor Comunităţii 
Naţionale de Intelligence / Informaţii (CNI) 

Existenţa unui corp de analişti bine pregătiți este extrem de necesară pentru 
Comunitatea Naţională de Informaţii (CNI), atât în SUA cât şi în România. Misiunea 
principală a oricărui analist din domeniul intelligence (serviciilor şi informaţiilor de 
securitate naţională) este aceea de a crea produse de intelligence (informaţii de securitate) 
care să ofere factorilor de decizie o înţelegere corectă şi exactă a diferitelor procese, 
evenimente şi fenomene. 

Dar, aşa cum afirmă specialiştii care au elaborat raportul amintit anterior, studenții 
şi absolvenţii instituţiilor de învățământ superior nu sunt formaţi în spiritul unei gândiri 
critice (logice sau ştiinţifice), întâmpină greutăți în argumentarea unor concluzii sau 
identificarea ca argument a unui fapt concret, eşuează în identificarea premiselor şi 
întâmpină greutăţi privind estimarea informativă a amenințărilor reale. De asemenea, 
instruirea analiştilor se concentrează mai puţin asupra stimulării intuiției necesare 
înţelegerii apariției unor stări de fapt noi sau a modificării unor comportamente considerate 
imuabile. 

Din aceste considerente, considerăm necesară inițierea unui proiect de educare şi 
formare pentru analiştii din domeniul intelligence-lui naţional pentru creşterea calităţii 
analizelor, profesionalizarea forței de muncă şi consolidarea unei culturi comune a 
intelligence-lui românesc. Acest proiect ar putea / urma să reprezinte o componentă a 
Programului Naţional de Educaţie şi Pregătire şi, în acelaşi timp, să se bazeze pe: 

- evaluarea actualului nivel de pregătire în analiză şi ce învaţă nou analiştii (în special 
tineri); 
- conlucrarea cu componentele analitice ale structurilor de intelligence în vederea 


stabilirii unor direcţii, de pregătire şi educaţie în Analiza de Intelligence, concretizate în noi cursuri 
şi programe naţionale, utilizând şi unele modele eficiente; 

- colaborarea cu celelalte structuri / servicii / agenţii ale Comunităţii de Informaţii 
pentru realizarea unei pregătiri şi a unei educații în analiza de intelligence integrată care să 
anticipeze evoluţii ce pot afecta securitatea naţională, utilizând un „limbaj comun” al întregii 
„Comunităţi Naţionale de Informaţii ”; 

- elaborarea unei curricule naţionale pentru analiştii de intelligence care, plecând de 
la conceptul de educaţie” să ţină cont de nivelul de cunoştinţe al subiecţilor, vârsta acestora, scopul 
urmărit, profesia lor, formaţia intelectuală, acumulările moral-volitive, motivaţiile* şi 
caracteristicile structurilor de intelligence unde sunt încadrați. 

Mai mult, acest proiect naţional în domeniul analitic ar putea prevedea unele direcții 


de acţiune precum: 

- Constituirea şi consolidarea programelor pilot, la nivel naţional, destinate 
pregătirii analiştilor de intelligence, în care să fie implicate atât instituţii civile de învăţământ 
superior, cât şi instituţii militare; 

- Stabilirea unor obiective generale ale programelor de pregătire a analiştilor: 

* cunoaşterea contextului global în care relaționează statele, înțelegerea complexităţii, 
a dinamicii şi a interdependenţei evenimentelor şi a problemelor globale; 

* înţelegerea configurărilor viitoare a comunităţii naţionale de intelligence, elaborarea 
unor soluţii pentru prevenirea amenințărilor la privind securitatea naţională; 

* dezvoltarea abilităţilor de a colabora şi a lucra în echipă, de a recunoaşte tematici 
specializate şi expertize. 

- Elaborarea unui curriculum pentru acest proiect naţional, care să îşi propună să 
dezvolte capacitatea cursanților de a înţelege cum anumite contexte istorice, economice, culturale, 
politice şi sociale afectează şi influenţează intelligence-ul şi securitatea naţională. 

- Includerea în programul de pregătire / formare a unor module privind: 

* Competenţe de bază pentru profesioniştii în intelligence; 

* Strategie militară: intelligence în timp de război şi în timp de pace; 
* Managementul şi problemele comunității de intelligence; 

* Amenințări trans-naţionale: provocările de tip intelligence; 

* Mediul geostrategic: evitarea vidului de intelligence 


- din perspectiva metodelor utilizate, evitarea, pe cât posibil, a analizei descrise ca „o 
singură direcţie, o singură concluzie ” şi aplicate în cazul problemelor nesigure şi complexe. S-a 
constatat că pregătirile şi direcţiile date analiştilor pun un accent prea mare pe această metodă. 
Criticii spun că abordarea cunoscută ca „luăm o singură decizie finală” este atât nefolositoare cât 
şi pasibilă greşelii. Principala atribuţie a analiştilor, spun criticii, este de a oferi anumite păreri 


7 Educaţia reprezintă un ansamblu de măsuri aplicate sistematic în vederea formării şi dezvoltării 
însuşirilor intelectuale, morale, estetice sau fizice ale unei persoane. Ca reper constant şi continuu al devenirii 
umane, educaţia beneficiază de forme şi metode diferite, determinate de laturile numeroase ale acesteia de la 
educaţia profesională, axiologică şi religioasă la educaţia ecologică, sanitară şi desigur estetică. Vezi: Nicolae 
Rotaru, Lider şi actant, Editura ANI, Bucureşti, 2006, p.50-53. 

& Nicolae Rotaru, op.cit., p. 54. 

decidenţilor politici, pentru ca aceştia să ajungă la nişte concluzii clare în ciuda nesiguranţei ce se 
întâlneşte în cadrul complexelor evenimente la nivel mondial. 
In SUA se poate evidenția concluzia practică conform căreia multitudinea abordărilor studiilor 


de intelligence a determinat o diversitate a manierelor de predare a disciplinei. Astfel, studiile de 
intelligence se predau în cadrul departamentelor de ştiinţe politice, ceea ce are efect asupra 
modalităţii în care disciplina este abordată: se pune puţin accent pe studiile de caz de factură 
istorică şi se favorizează dezbaterile teoretice. 

La nivel naţional, educaţia şi pregătirea analiştilor de intelligence se realizează în 
primul rând în cadrul instituțiilor militare de învățământ superior (Universitatea Naţională 
de Apărare „Carol I” şi Academia Naţională de Informaţii “Mihai Viteazul”), în Centrul 
de pregătire în domeniul informații pentru apărare din Bucureşti şi NATO Human 
Intelligence (HUMINT) Centre of Excellence (COE) - Centrul de excelență NATO 
HUMINT de la Oradea, şi foarte puţin în universitățile civile de stat sau private, şi numai 
în formatul studiilor masterale / postuniversitare (Universitatea Bucureşti, Facultatea de 
Sociologie şi Asistenţă Socială, Master în Analiza Informaţiilor, Universitatea Babeș — 


Bolyai Cluj-Napoca, Facultatea de Istorie). 


În loc de concluzii 


Agenţiile / structurile de informații, pentru a funcţiona eficient, au nevoie de 
analişti de intelligence eficienţi, deci foarte bine pregătiţi. Misiunea principală a oricărui 
analist din domeniul intelligence (serviciilor şi informaţiilor pentru securitate naţională) 
este aceea de a genera produse de intelligence (informaţii de securitate) care să ofere 
factorilor de decizie o înţelegere corectă şi exactă a diferitelor procese, evenimente şi 
fenomene. 

Specialişti din domeniul intelligence susţin că studenţii şi absolvenţii instituţiilor 
de învăţământ superior nu sunt formaţi în spiritul unei gândiri critice (logice sau ştiinţifice), 
întâmpină greutăţi în argumentarea unor concluzii sau identificarea ca argument a unui fapt 
concret eşuează în identificarea premiselor şi e întâmpină greutăți privind estimarea 
informativă a amenințărilor reale. De asemenea, instruirea analiştilor se concentrează mai 
puţin asupra stimulării intuiţiei necesare înţelegerii apariţiei unor stări de fapt noi sau a 
modificării unor comportamente considerate imuabile. 

Din aceste considerente credem că este nevoie de inițierea unor proiecte privind , 


educația şi pregătirea analiştilor de intelligence bazate pe: evaluarea actualului nivel de 

pregătire în analiză şi ce învață nou analiştii (în special tineri), pe conlucrarea cu 
componentele analitice ale structurilor de intelligence în vederea stabilirii unor direcţii, de 
pregătire şi educaţie în Analiza de Intelligence, concretizate în noi cursuri şi programe 
naţionale, utilizând şi unele modele eficiente; colaborarea cu celelalte structuri / servicii / 
agenţii ale Comunităţii de Informaţii pentru realizarea unei pregătiri şi educaţii în analiza 
de intelligence integrată care să anticipeze evoluţii ce pot afecta securitatea națională, 
utilizând un „limbaj comun” al întregii „Comunităţi Naţionale de Informaţii "şi al 
sistemului de securitate națională. 

In acest sens, consideram ca ar fi util de implementat si in mediul academic de 
profil din Romania cateva dintre concluziile prezentate in raportul de cercetare despre 
Viitorul analizei de intelligence, respectiv: 


e crearea Sistemului Universitar Integrat de Informaţii Naţionale pentru coordonarea 

tuturor programelor de educaţie şi formare din cadrul CI; 

instituirea pregătirii comune a analiştilor aflaţi la început de carieră, indiferent de 

structura din care fac parte, chestiune care va spori colaborarea, camaraderia şi va consolida 
cultura comună în cadrul CI. 

e crearea unui „coş de piaţă” al ofertelor didactice care să permită analiştilor să se înscrie la 
cursurile care le convin cel mai mult, indiferent de afilierea instituţiei academice (Armată, 
Servicii de Informaţii). 

e inițierea unei „tabere de recruți” comune pentru toţi analiştii din cadrul CI, în primele 

6 luni de la angajare. 
dezvoltarea programelor de „ofiţeri în rezidenţă” la nivelul CI, prin care ofiţeri de 
informaţii să activeze că profesori externi (visiting professor) la universităţi civile sau 
militare. Acest program va ajuta la identificarea şi recrutarea unor posibili analişti. 
utilizarea profesorilor universitari civili ca cercetători în rezidenţă la agenţiile din 
cadrul CI, în contextul Sistemului Universitar de Informații Naţionale. 
Elaborarea unui proiect național de educare şi formare în domeniul analizei de 


Inteligence poate contribui la organizarea unui Sistem National de Educaţie şi Formare în 
Intelligence bazat pe programe educaţionale şi în materia analizelor de intelligence, într-o 
concepție modernă, adaptată la dinamica mediului de securitate. În plus, reiese că este este 
mult mai productiv să privim educarea, formarea, antrenarea şi specializarea ca elemente / 
component integrate ale unui system continuum şi nu ca activităţi separate, desfăşurate în 
universităţi, pe de o parte, şi de instituţiile şi structurile de informaţii (agenţii/servicii) pe 


de altă parte. 

